勘破生死。 　　四时无止息,年去又年来。 　　万物有代谢,九天无朽摧。 　　东明西又暗,花落复开花。 　　唯有黄泉客,冥冥去不回。 　　人问寒山道,寒山路不通。 　　夏天冰未释,日出雾朦胧。 　　似我何由届,与君心不同。 　　君心若似我,还得到其中。 　　重岩我卜居,鸟道绝人迹。庭际何所有,白云抱幽石。 　　住兹凡几年,屡见春冬易。寄语钟鼎家,虚名定无益。 　　岁去换愁年,春来物色鲜。山花笑渌水,岩岫舞青烟。 　　蜂蝶自云乐,禽鱼更可怜。朋游情未已,彻晓不能眠。 　　登陟寒山道,寒山路不穷。